OzLabs/hebrew-wiki-articles huggingface dataset:
נח גל גנדלר

נשיא [[סיישל דני פאורה (מימין) נפגש עם גל גנדלר, נובמבר 2018]]
נח גל גנדלר (נולד ב-12 באוגוסט 1957) הוא דיפלומט ישראלי, שכיהן כשגריר ישראל באוזבקיסטן, בולגריה, קניה ואלבניה.

== ביוגרפיה ==
גנדלר נולד ב-12 באוגוסט 1957 בקריית חיים. בשלהי שנת 1986 התקבל גנדלר לקורס הצוערים של משרד החוץ, ובשנת 1987 החל לעבוד במשרד. בין השנים 1989–1999, מונה למזכיר שני בשגרירות ישראל בקטמנדו, בירת נפאל. בשנת 1991 החל לעבוד בשגרירות הישראלית בבנגקוק, תאילנד, כסגן השגריר. במסגרת עבודתו בתאילנד, ביקר גנדלר במדינות הודו-סין – וייטנאם, לאוס וקמבודיה, במטרה ליצור יחסיהן דיפלומטיים בינם לבין מדינת ישראל. גנדלר נחשב לדיפלומט הישראלי הראשון שביקר במדינות שלאחר מלחמת וייטנאם. בשנת 1993, בסיועו של גנדלר, חידשו המדינות את יחסיהם עם ישראל. בנוסף, יזם את פתיחת קו התעופה של חברת "אל על" לבנגקוק ב-1992. את תפקידו בשגרירות בתאילנד סיים בשנת 1995, ולאחר מכן חזר לישראל.

גנדלר מונה למנהל קורס הצוערים של משרד החוץ. מחזור זה היה לגדול בתולדות משרד החוץ, עם 50 צוערים. בשנת 1997 מונה גנדלר לשגריר ישראל בטשקנט, בירת אוזבקיסטן. בעת כהונתו ביקרו באוזבקיסטן מספר אישים ישראלים דוגמת נשיא ישראל עזר ויצמן, ראש ממשלת ישראל בנימין נתניהו, שר הביטחון יצחק מרדכי ושר הכלכלה והתעשייה נתן שרנסקי. כמו כן, נשיא אוזבקיסטן אסלאם קרימוב ערך ביקור ממלכתי בישראל ב-18 בדצמבר 1998.

בשנת 2003 שב גנדלר לישראל, ומונה לראש כוח האדם של משרד החוץ. בשנת 2006 מונה על ידי שר החוץ לשגריר ישראל בסופיה, בירת בולגריה. בשנת 2011 יצא גנדלר לחל"ת, והחל לעבוד בחברת המים הלאומית "מקורות", כמנהל פיתוח עסקי בישראל ומחוצה לה. שאול כמיסה החליף אותו כשגריר ישראל בבולגריה. עם שובו למשרד החוץ, מונה לשגריר מיוחד לענייני ביטחון, מזון ומים במסגרת המרכז לשיתוף פעולה בינלאומי (מש"ב). בשנת 2017 מונה לשגריר ישראל בניירובי, קניה. במסגרת תפקידו, הואמן גנדלר על שכנותיה של קניה, אוגנדה, טנזניה, מלאווי ואיי סיישל.

בקיץ 2019, מונה לשגריר ישראל באלבניה במקום בעז רודקין. כמו כן היה שגריר לא תושב בבוסניה והרצגובינה. בעת כהונתו, ננזף גנדלר על ידי מנכ"ל משרד החוץ, אלון אושפיז, בעקבות מסמך של השגרירות שהביע תמיכה ברפורמה בשיטת הבחירות בבוסניה והרצגובינה, בניגוד לעמדת הממשלה והקהילה היהודית במדינה.

== חיים אישיים ==
גנדלר נשוי ללירון, בתו של דני ז'ק, ראש עיריית קריית ביאליק לשעבר. לזוג חמישה ילדים.

==קישורים חיצוניים==

== הערות שוליים ==

קטגוריה:דיפלומטים ישראלים
קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים
קטגוריה:שגרירי ישראל באוגנדה
קטגוריה:שגרירי ישראל באוזבקיסטן
קטגוריה:שגרירי ישראל באלבניה
קטגוריה:שגרירי ישראל בבולגריה
קטגוריה:שגרירי ישראל בבוסניה והרצגובינה
קטגוריה:שגרירי ישראל בטנזניה
קטגוריה:שגרירי ישראל בקניה
קטגוריה:ישראלים שנולדו ב-1957
חברת האוטובוסים המאוחדת

תחנת האוטובוסים ברח' סולטאן סולימאן בירושלים המזרחיתחברת הנסיעות המאוחדת (בערבית: شركة السفريات الموحدة; שרכת א-ספריאת אל-מווחדה) הוא איחוד של שבעת חברות תחבורה ציבורית של מזרח ירושלים.
==היסטוריה==
עד שנת 2004 שררה אנדרלמוסיה בקוי התחבורה הציבורית בשכונות הערביות במזרח העיר. עשרות חברות פרטיות ומשפחתיות הפעילו קווים בלתי סדירים או סדרים למחצה, בלא פיקוח נאות ובכלי רכב מיושנים. בשנת 2004 הגדירו עיריית ירושלים, משרד התחבורה ותוכנית אב לתחבורה ירושלים פרויקט לאיחוד של החברות למסגרת של חברה מאוחדת (شركة السفريات الموحدة, שרכת א-ספריאת אל-מווחדה, "חברת הנסיעות המאוחדת") ובה חמש חברות-בנות, המופעלות לפי זיכיון. יחד עם נציגי האוכלוסייה תוכננו ונקבעו מסלולים קבועים. כן נקבעו מספרי קווים ותדירות (גבוהה יחסית) וניתנו זיכיונות הפעלה לפי מכרז. החברה מפעילה צי של מיניבוסים שנרכשו בסיוע משרד התחבורה. המיניבוסים צבועים באופן אחיד בתבנית פסים ירוק-לבן (לקווים פנים-עירוניים) או כחול-לבן (לקווים כפריים/פריפריאליים) ונקראים בעגה המקומית "זברות" או "אוטובוס ערבי". קווי הנסיעה של מזרח ירושלים נמצאים תחת פיקוח משרד התחבורה, ונעשה בהם שימוש ברב קו. 

מרכז ההפעלה הוא התחנה המרכזית של מזרח ירושלים שלה שני מסופים סמוכים: האחד ברחוב סולטאן סולימאן, ממזרח לגן הקבר, בין שער שכם ושער הפרחים המיועד בעיקר לקווים הבין-עירוניים, והשני בדרך שכם ממערב לגן הקבר המשמש את הקווים העירוניים. בנוסף פרושות ברחבי מזרח העיר עשרות תחנות אוטובוס תקניות, חלקן משותפות עם קווים של חברות אחרות כמו "אגד" ו"סופרבוס". הקווים נוסעים בעיקר בכבישים העירוניים והכפריים של מזרח ירושלים, אך גם בדרך חברון וכביש מספר 1 (שדרות בר-לב) וכן בשכונות "קו תפר" כמו גבעה הצרפתית ותלפיות מזרח. הקווים נחשבים לנוחים ויעילים ורוב תושבי האזור מעדיפים אותם על פני הסעות פיראטיות, שנתח השימוש בה ירד מאוד. גם ציבור קטן של יהודים משתמש בתחבורה ציבורית זו, בעיקר בשבת

==קישורים חיצוניים==
*  
*  
*  
*  
*  
*  
*

==הערות שוליים==

קטגוריה:ירושלים: תחבורה ציבורית
קטגוריה:מזרח ירושלים: תחבורה
יונדאי i20 N

יונדאי i20 N (באנגלית: Hyundai i20 N) היא מכונית ספורט במרכב מיני, בעלת חמישה מקומות ישיבה, שמיוצרת על ידי יונדאי N משנת 2020. היא הוצגה באוקטובר 2020<ref></ref>.

היא מהווה כגרסת הספורט ליונדאי i20.

== מפרט טכני ==
היא כוללת מנוע בנזין בנפח 1.6 ליטר טורבו המספק כ-204 כ"ס בין 5,500 ל-6,000 סל"ד. תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 6.7 שניות והמהירות המרבית עומדת על 230 קמ"ש.

== גלריה ==
<gallery widths="220" heights="135">
קובץ:Hyundai i20 N IMG 4920.jpg|מבט אחורי-צדדי
</gallery>

== קישורים חיצוניים ==

* 
== הערות שוליים ==

i20 N
קטגוריה:מכוניות ספורט
קטגוריה:קרוסאובר
קטגוריה:כלי רכב המיוצרים בטורקיה
קטגוריה:דגמי מכוניות שהושקו ב-2020
יונתן אטיאס

יונתן משה אטיאס (נולד ב-26 בינואר 2001) הוא כדורסלן ישראלי, המשחק בעמדות הפאוור פורוורד והסנטר באליצור עירוני נתניה ובנבחרת העתודה.

==קריירה==
אטיאס נולד בגן יבנה והחל לשחק שם כדורסל. בגיל 15, הוא עבר למחלקת הנוער של מכבי תל אביב. בגיל 16 עלה לקבוצת הנוער של מכבי, כשכבר באותה עונה הוא זכה עם הקבוצה באליפות המדינה. באותה שנה הקבוצה הפסידה במשחק גמר הגביע להפועל עמק יזרעאל. ב-20 בדצמבר 2018, הגיע אטיאס יחד עם תיכון חדש תל אביב לגמר ליגת העל לתיכונים, שם קלע 4 נקודות וסייע לקבוצתו לנצח את תיכון כצנלסון ולזכות באליפות. עונה לאחר מכן, אטיאס סייע לקבוצת הנוער לזכות בדאבל לאחר ניצחון 0–3 בסדרת הגמר מול הפועל תל אביב.

בעונת 2019/2020, עלה אטיאס לסגל הבוגר של מכבי תל אביב ושיחק לסירוגין בקבוצת הנוער כחריג גיל. במכבי הוא שותף ב-14 משחקים, בהם העמיד 0.2 נקודות ו-0.5 ריבאונדים ב-2.7 דקות בממוצע למשחק. בתום העונה זכה אטיאס עם הקבוצה באליפות. בעונת 2020/2021, אטיאס שותף ב-7 משחקים בהם העמיד ממוצעים של 1.4 נקודות ו-0.6 ריבאונדים ב-5.0 דקות. באותה עונה זכה אטיאס עם הקבוצה בטראבל, כשזכה בגביע ווינר סל, גביע המדינה ובאליפות המדינה.

לקראת עונת 2021/2022 הושאל ממכבי תל אביב לעירוני נהריה מהליגה הלאומית. בעונתו בנהריה לא זכה ליציבות בדק' המשחק בקבוצה ולא הרבה לקלוע, במהלך העונה הסדירה שותף ב-21 משחקים עם כ-9 דק' ו-2 נק' בממוצע. בשלב הפלייאוף שותף ב-6 משחקים בהם שותף כ-5.5 דק' ובהן העמיד 0.6 נק' בממוצע.

לקראת עונת 2022/2023 חתם באליצור עירוני נתניה. בעונת 2023 חתם במכבי רעננה.

מכיוון שלא קלע הרבה וגם לא תרם לקבוצה מספיק.

==הערות שוליים==

קטגוריה:כדורסלני מכבי תל אביב
קטגוריה:כדורסלני עירוני נהריה
קטגוריה:כדורסלני אליצור מכבי נתניה
קטגוריה:בוגרי תיכון חדש
קטגוריה:כדורסלנים ישראלים
קטגוריה:ישראלים שנולדו ב-2001
ספוטניק לייט

ספוטניק לייט (ברוסית: Спутник Лайт; באנגלית: Sputnik Light<ref></ref>) הוא חיסון נגד COVID-19 של מנה אחת, שפותח על ידי מכון המחקר גאמליה לאפידמיולוגיה ומיקרוביולוגיה.<ref></ref><ref></ref><ref></ref>

ספוטניק לייט היא גרסת חיסון עם זריקה בעלת מנה אחת, הוא נרשם ב-6 במאי 2021 במשרד הבריאות של הפדרציה הרוסית כחיסון חד רכיבי והוא המרכיב הראשון בחיסון ספוטניק המקורי, המבוסס על וקטור מהסרוטייפ האנו-אדנו-וירובי הרקומביננטי 26 (rAd26). יעילות החיסון של המנה הבודדת היא 79.4% בהתבסס על ניתוח נתונים מ-28 יום לאחר קבלת מנת החיסון על ידי אזרחי הפדרציה הרוסית כחלק מתוכנית החיסון ההמונית בתקופה שבין 5 בדצמבר 2020 עד 15 באפריל 2021.
==הרכב==
הוא מורכב מהמינון הראשון של חיסון ספוטניק V, המבוסס על וקטור Ad26 וניתן לאחסן אותו בטמפרטורת מקרר רגילה של בין 2–8 מעלות צלזיוס.<ref></ref> לפי המכון, גרסה זו תתאים באופן אידיאלי לאזורים עם התפרצויות חריפות ומאפשר לאנשים רבים להתחסן במהירות.<ref></ref> בעת הצורך החיסון נועד להפוך למנה שלישית (חיסון דחף) למי שקיבל ספוטניק V לפחות 6 חודשים קודם לכן, דבר שהיה נושא לדיונים רבים ברוסיה עם התפרצות זן דלתא של נגיף הקורונה ביוני 2021.<ref></ref>

== יעילות ==
מחקר אמת עולמי עם משתתפים בגילאי 60–79 בארגנטינה מצא כי החיסון של זריקה אחת יעיל ב-79% במניעת הדבקה.<ref></ref> ניסוי קליני שלב III ברוסיה מצא גם הוא יעילות של 79%.<ref name="efficacy-russia"></ref><ref name="NCT04741061"></ref> על פי נקסטסטראן, זן B.1.1.317 היה הזן הדומיננטי ברוסיה במהלך תקופת המחקר (5 בדצמבר 2020 עד 15 באפריל 2021)<ref name="efficacy-russia" /> ואילו בארגנטינה (29 בדצמבר 2020 עד 21 במרץ 2021)<ref></ref> זן N .5 שלט בהתחלה, אך עד מהרה זנים רבים התקיימו בפרופורציות דומות.

שיעור יעילות של כ-80% עולה על שיעורי היעילות של חיסונים רבים הדורשים שתי מנות של החיסון בכל מבצע חיסונים.

מחקר בטיחות ואימונוגניות בשלב I / II של ספוטניק אור הדגים את התוצאות הבאות:
*חיסון באמצעות חיסון ספוטניק לייט מאפשר לייצר נוגדני IgG ספציפיים לאנטיגן ב-96.9% מקרב האנשים המחוסנים ביום ה-28;
*נוגדנים מנטרלי וירוסים מיוצרים ביום ה-28 לאחר החיסון ב-91.67% מהמקרים;
*תגובה חיסונית תאית לחלבון SARS-CoV-2 נוצרת ב-100% מקרב המחוסנים כבר ביום העשירי;
*חיסון באמצעות חיסון ספוטניק לייט של אנשים שיש להם חסינות ל-SARS-CoV-2, מאפשר יותר מפי 40 להגדיל את רמת הנוגדנים IgG הספציפיים לאנטיגן ב-100% מהאנשים המחוסנים כבר ביום העשירי;
*לא דווח על תופעות לוואי חמורות לאחר חיסון עם ספוטניק לייט.
== ביקורת ==
הרכב, אתרי ייצור ונהלים, לוגיסטיקה וחששות לגבי השפעות שליליות ובקרת איכות זהים לאלה שעלו באשר למנה הראשונה של חיסון ספוטניק V. כתוצאה מכך, נושאים הקשורים למנה השנייה, כגון נוכחות אפשרית של חלקיקים המוסמכים לשכפול, אינם עולים בהקשר לספוטניק לייט.
== הערות שוליים==

קטגוריה:רוסיה: מדע וטכנולוגיה
קטגוריה:מגפת הקורונה ברוסיה
קטגוריה:חיסונים נגד COVID-19
אסטון מרטין ולהאלה

אסטון מרטין ולהאלה (באנגלית: Aston Martin Valhalla) היא מכונית על במרכב קופה, בעלת שני מקומות ישיבה, שמיוצרת בייצור מוגבל (500 יחידות) על ידי אסטון מרטין משנת 2021. היא נחשפה ביולי 2021<ref></ref>, ומכירתה ללקוחות תחל בשנת 2023.

היא המתחרה הישירה של אסטון מרטין לפרארי SF90 סטרדלה ופורשה 918.

היא מופיעה יחד עם אסטון מרטין DB5, אסטון מרטין V8 ואסטון מרטין DBS סופרלג'רה בסרט של ג'יימס בונד, לא זמן למות<ref></ref>.

== עיצוב ==
העיצוב החיצוני מעוצב בהשראת אסטון מרטין ואלקירי<ref></ref>, אך מיועד לכביש ולא למסלול כמו הואלקירי. עיצוב הפנים כמעט ולא שונה משאר רכבי אסטון מרטין, וגם מדגם הקונספט. רוב חלקי המכונית עשויים מסיבי פחמן להורדת המשקל.

== מפרט טכני ==
היא כוללת מערכת הנעה היברידית פלאג-אין המשלבת בין מנוע בנזין V8 צילינדרים בנפח 4.0 ליטר טווין טורבו (שני מגדשי טורבו) המספק כ-750 כ"ס ב-7,200 סל"ד עם שני מנועים חשמליים המספקים יחד 204 כ"ס, שלושת המנועים מספקים יחד 950 כ"ס. היא מאיצה מ-0 ל-100 קמ"ש בתוך 2.5 שניות ומגיעה למהירות מרבית של 330 קמ"ש. סוללת ליתיום יון של רימאק אוטומובילי המאפשרת טווח נסיעה חשמלי של 15 ק"מ עד למהירות של 130 קמ"ש.

== גלריה ==
<gallery widths="220" heights="135">
קובץ:Aston Martin AM-RB 003, GIMS 2019, Le Grand-Saconnex (GIMS1090).jpg|מבט קדמי
קובץ:Aston Martin AM-RB 003, GIMS 2019, Le Grand-Saconnex (GIMS1089).jpg|מבט אחורי
קובץ:Aston Martin AM-RB 003 Genf 2019 1Y7A5965.jpg|מבט צדדי
</gallery>

== קישורים חיצוניים ==

== הערות שוליים ==

ולהאלה
קטגוריה:מכוניות על
קטגוריה:מכוניות קופה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2021
פרנץ הבשי

פרנץ הבשי (במקור הנדלר עד שנת 1905,<ref>Az engedélyt tartalmazó BM rendelet száma/évszáma: 95255/1905. Forrás: MNL-OL 30795. mikrofilm 996. kép 3. karton. Névváltoztatási kimutatások 1905. év 13. oldal 38. sor</ref> בהונגרית: Hevesi Ferenc; לוגוז', 15 ביולי 1898 – הונולולו, הוואי, 29 במרץ 1952) היה הרב הראשי של פשט. אביו היה הרב צדוק הבשי (1868–1943) וסבו היה הרב אברהם מרדכי (מרק) הנדלר (1837–1911).

== ביוגרפיה ==
פרנץ הבשי הוא בנם של שמעון (צדוק) הבשי ושל יוליאנה (ינקה) ברודי. בין השנים 1912–1921 היה תלמיד בבית המדרש לרבנים בבודפשט. בשנת 1921 כתב את עבודת הדוקטורט שלו, בשם: אלמנטים פילוסופיים בתרגומי התנ"ך הערבית של סעדיה גאון. הוא קיבל סמיכה לרבנות בשנת 1922 באותה שנה נבחר לרב הראשי של הקהילה הניאולוגית של סקשפהרוואר. בשנת 1930 נבחר לרב בית הכנסת הגדול של בודפשט ברחוב דוהאני, ולאחר מכן בשנת 1943, לאחר מות אביו, כרב הראשי של פשט. בין השנים 1939–1946 לימד בבית המדרש לרבנים בבודפשט. הוא הסתתר בתקופת השנתיים האחרונות של מלחמת העולם השנייה, ולאחר שחרורו, בהזמנת הג'וינט (Joint Distribution Committee) סייר באנגליה ובארצות הברית, כדי להשיג תמיכה ועזרה ביהדות הונגריה. הוא לא שב לבודפשט כי חבר בהונגריה הזהיר אותו לא לעשות כן. הוא התיישב בארצות הברית ועד מהרה עבר להוואי, שם קיבל על עצמו את הנהגת הקהילה היהודית של הונולולו. הוצע לו לעבוד באוניברסיטת ג'ורג'טאון במחלקה לפילולוגיה שמית שזה עתה הוקם, אך נפטר מהתקף לב לפני שחזר ליבשת אמריקה. הוא נחשב לנואם ודרשן מצוין. עבודותיו התאולוגיות פורסמו בהונגרית ובעברית.

== חייו הפרטיים ==
אשתו הייתה מגדולנה רוטנשטיין, בתם של מוריץ רוטנשטיין ושל שרולטה הרצפלד, אותה נשא לאישה ב-2 בנובמבר 1922 בבודפשט.<ref></ref>

== עבודותיו ==
* אלמנטים פילוסופיים בתרגומי התנ"ך לערבית של סעדיה גאון ופרשנויותיהם (בודפשט, 1921)
* מתוך ספר ההתגלות (בודפשט, 1924)
* תרגום ההגדה של פסח (1924)
* הפילוסופיה היהודית של העת העתיקה

== לקריאה נוספת ==
* Zsidó Kultúrtörténeti emlékek Fejér megyében, Szerk.: Lakat Erika. Székesfehérvár, 2004 - (זיכרונות תרבותיים והיסטוריים יהודיים במחוז פייר, עורכת: אריקה לקאט. סקשפהרוואר, 2004)
* "אגב, יהודי הונגריה הם אשכנזים" המרואיינת של לאסלו שויטו היא אווה הבשי ביתו של הרב פרנץ הבשי (Magyar Szemle), [http://www.magyarszemle.hu/cikk/_egyebkent_a_amgyar_zsidok_askenazik_ גישה מקוונת]
* לקסיקון יהודי הונגרי. 1929. עורך פטר אויווארי עמ' 362. [https://mek.oszk.hu/04000/04093/html/0370.html גישה מקוונת]
== הערות שוליים ==

קטגוריה:רבנים הונגרים
קטגוריה:מהגרים מהונגריה לארצות הברית
קטגוריה:אנשי דת יהודים
קטגוריה:ניצולי השואה
קטגוריה:רבנים נאולוגים
קטגוריה:בוגרי בית המדרש לרבנים בבודפשט
קטגוריה:בוגרי אוניברסיטת אטווש לוראנד בודפשט
קטגוריה:סגל בית המדרש לרבנים בבודפשט
קטגוריה:הונגרים שנולדו ב-1898
קטגוריה:אמריקאים שנולדו ב-1898
קטגוריה:אמריקאים שנפטרו ב-1952
ורנר יונק

ורנר יונק (בגרמנית: Werner Junck; 28 בדצמבר 1895 – 6 באוגוסט 1976) היה גנרל גרמני בלופטוואפה במהלך מלחמת העולם השנייה והמפקד של פיקוד האוויר עיראק. הוא טען ל-5 ניצחונות מהאוויר במהלך מלחמת העולם הראשונה. <ref>Obermaier 1989, p. 141.</ref>

== ביוגרפיה ==
יונק נולד במגדבורג, פרובינציית סקסוניה, ממלכת פרוסיה, הקיסרות הגרמנית, ב-28 בדצמבר 1895. הוא התעניין בתעופה לפני מלחמת העולם הראשונה, ולמד לטוס בשנת 1913. עם זאת, הוא נכנס לשירות צבאי כקצין ארטילריה עם תחילת מלחמת העולם הראשונה. בשנת 1916 הוא הוצב במחלקת התעופה ה-33 של כוחות האוויר.<ref name="lines139">Franks et al 1993, p. 139.</ref>

באוקטובר 1916, בזמן ששכוחות האוויר הפך לשירות האוויר הגרמני, הועבר יונק לטייסת הקרב ה-8. הוא השיג את הניצחון האווירי הראשון שלו ב-24 באפריל 1917, הפלת FE.2d בריטי מזרחית לאיפר. הוא מונה למפקד הטייסת ב-4 באפריל 1918 ונשאר בתפקידו עד סוף המלחמה. יונק נפצע שלוש פעמים והפיל ארבעה מטוסי ספאד בצפון צרפת לפני שביתת הנשק. חמשת הניצחונות שלו הפכו אותו לאלוף הפלות. שלוש הפציעות שלו העניקו לו אות הפציעה בכסף. <ref>[http://www.theaerodrome.com/medals/germany/wb.php The Aerodrome website page on the Wound Badge]</ref>

ורנר יונק היה אחד המדריכים בבית הספר הסודי לטייסי קרב של הלופטוואפה בברית המועצות בין השנים 1925–1928. יונק השתתף גם בתחרות המטוסים הבינלאומית הראשונה של FAI, ובתחרויות השלישית והרביעית 1929 (מקום 27) אתגר 1932 (מקום 14) ואתגר 1934 (מקום 6). <ref>Les ailes n° 692, 20 aout 1934, page 6 1934</ref> בשנת 1934 הצטרף ללופטוואפה בדרגת מיור. בין השנים 1938–1939 הוא פיקד על טייסת הקרב ה-334 בדרגת אוברסט-לויטננט.

תפקידו הידוע ביותר של יונק במלחמת העולם השנייה היה פיקוד על כוחות האוויר עיראק, הרכיב האווירי של המטה המיוחד F, משלחת צבאית שנשלחה לעיראק במאי 1941 כדי לסייע לממשלת המורדים של ראשיד עלי לאחר שהדיחו את המשטר הפרו-בריטי בחודש הקודם. ב-29 במאי הם נסוגו מהארץ. בהמשך המלחמה הוא הוביל כוחות בלחימה נגד כוחות בעלות הברית בנורמנדי, וב-9 ביוני 1944 קיבל על פעולותיו את עיטור צלב האבירים של צלב הברזל. בשנת 1960 הוא מונה ליו"ר הכבוד של Gemeinschaft der Jagdflieger, התאחדות טייסי הקרב. <ref></ref> ב-6 באוגוסט 1976 מת יונק בביתו במינכן.

== הערות שוליים ==

קטגוריה:חיילי הרייכסווהר
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:טייסי ניסוי
קטגוריה:אנשי צבא גרמנים במלחמת העולם הראשונה
קטגוריה:גנרלים בלופטוואפה
קטגוריה:גרמנים שנולדו ב-1895
קטגוריה:גרמנים שנפטרו ב-1976
שארית יהודה

שארית יהודה הוא ספר הלכתי, בלשון הקודש, שמרכז את חיבורי רבי יהודה לייב (המהרי"ל) רבה של ינוביץ'. הספר מכיל ביאור בהלכות מליחה ותשובות בכל חלקי השולחן ערוך.

== מבנה הספר ==
הספר כולל תשובות לשאלות בהלכה בארבעת חלקי השולחן ערוך.

חלק מהשאלות שנשאל באו לבאר דעת אחיו אדמו"ר הזקן בשולחן ערוך שלו, תקנותיו, וטעמו בנוסח הסידור. בתשובותיו מוסר המהרי"ל שמועות ששמע מאדמו"ר הזקן. תשובות אחדות כתב בכמה מהדורות ונדפסו כולם. בנוסף לתשובות מופיעים בספר גם:
* הלכות מליחה. פנים הספר הוא שולחן ערוך (של ההבית יוסף) עם הגהות הרמ"א ובאר הגולה (רבקש). תחתם בא חיבור המהרי"ל בצורת הערות וכולל פירוש, טעמי ההלכות וקיצור הלכות מנושאי כלי השו"ע.
* הלכות ציצית משו"ע סימן ח' ומתחתם "קיצור דברי ראשונים ואחרונים" מהמהרי"ל.
* חידושים על גמרא (ז' סימנים).
* הערות לכמה סימנים בשולחן ערוך הרב.
* שער השמועה - (י' סימנים) שמועות והנהגות - רובם מאדמו"ר הצמח צדק.

== מהדורות ==
כתביו ההלכתיים של יהודה לייב מיַנוֹבִיץ' נקבצו ויצאו לאור לראשונה בוילנא בשנת 1841, בספר בשם "שארית יהודה", על ידי נכדו הרב זאב וואלף.

בשנת 1957 הרבי מלובביץ ערך והוציא לאור מהדורה שנייה בשני חלקים ויצא לאור בהוצאת ספרים קה"ת, החלק ראשון הוא דפוס צילום מהמהדורה הראשונה, ובחלק השני הוספות שו"ת חדשות מכתבי יד חדשים שנמצאו, ראשי פרקים מתולדות חייו של יהודה לייב ותוספת הערות וציונים (בעיקר לנושא הנידון בשו"ת צמח צדק).

מהדורה שלישית מחודשת, בכרך אחד, גם זו על ידי הוצאת קה"ת, נערכה על ידי הרב שלום בער לוין והרב יצחק וילהלם ויצאה לאור בשנת 2009. במהדורה החדשה נסדר הספר מחדש, נוספו סימנים חדשים שנדפסו במקומות שונים ומכתבי יד, ובשולי הגיליון באו מראי מקומות וציונים. בסוף הספר באו מפתחות.

==כתב יד==
באדר א' תשפ"ב (פברואר 2022) העלתה ספריית חב"ד לאתר האינטרנט של הספרייה סריקה מכתב ידו, מאוסף כתבי היד של הספרייה, של כתב היד המקורי ממנו נערך הספר.

== קישורים חיצוניים ==
*
*[https://www.chabadlibrary.org/books/chasidim/shye/index.htm הספר באתר ספריית חב"ד], מהדורת טקסט
* מאתר שטורעם ()

== הערות שוליים ==

קטגוריה:פירושים על שולחן ערוך
קטגוריה:ספרי שאלות ותשובות: אחרונים
תיאטרון לנסובייט

תיאטרון לנסובייט
תיאטרון לנסובייט (רשמית: ""התיאטרון הפטרבורגי על שם לנסובייט", ברוסית: Санкт-Петербургский театр им. Ленсовета) היא תיאטרון בעיר סנקט פטרבורג, רוסיה. התיאטרון הוקם בשנת 1929 בשם "התיאטרון הצעיר" ושמו שונה ל"תיאטרון החדש" בשנת 1933, ולבסוף כונה "התיאטרון הסובייטי של לנינגרד" (לנסובייט בקיצור) בשנת 1939 ומכאן שמו.

חברת השחקנים וההנהלה המנהלת את התיאטרון מתוקצבת מכספי התקציב הפדרלי של רוסיה באמצעות משרד התרבות הרוסי.

==מבנה התיאטרון==
מאז 1945 התיאטרון ממוקם בוולדימירסקי פרוספקט 12 בסנקט פטרבורג.

התיאטרון ממוקם בבית אחוזה שהוא ציון דרך היסטורי מהמאה ה-19 שנבנתה עבור המשפחות קורסקוב והנסיך גוליצין. האחוזה הייתה אז בבעלות "אגודת המנהלים והסוחרים" לפני המהפכה הקומוניסטית בשנת 1917. הבניין הולאם ותוחזק על ידי הממשלה הסובייטית, כמה שיפוצים ושיחזורי פנים וחזית נעשו במהלך שנות השלושים של המאה העשרים ועד לשנות השמונים.

לאחר קריסת ברית המועצות, המצב הכלכלי השתנה באופן דרמטי והבניין הפך לאטרקטיבי עבור עסקים ומסעדות פרטיות רבות. עם זאת, הממשלה הרוסית עדיין החזיקה בבעלות על המבנה והמשיכה לתמוך בתיאטרון באמצעות סבסוד הלהקה וניהול הבמה, וכן במימון שיפוץ פנימי וחיצוני בשנים 2000–2010. בתום השיפוץ הועבר המבנה לבעלות העיר סנקט פטרבורג והעירייה.

משנת 2020, קומת הקרקע משרתת שתי מסעדות וחנות מזכרות. התיאטרון משתמש בבמה המרכזית עם אולם עבור 900 מושבים ובבמה הקטנה עם אולם ל-150 מושבים.

== במאים ==

== שחקני בית ==

== הפקות נודעות ==
* 1990 ההצגה "פוטו פיניש" מאת פיוטר יוסטינוב בכיכובם של פטר שלוחונוב וילנה סולוביי.
* 1997 מחכים לגודו של סמואל בקט בכיכובם של קונסטנטין חבנסקי ומיכאיל פורצ'נקוב
* 2009 "רגשות מעורבים" של ריצ'רד באר בכיכובם של מיכאיל בויארסקי ולריסה לופיאן.

== קישורים חיצוניים ==

* 
* [http://lensov-theatre.spb.ru/ אתר רשמי]
* [https://archive.today/20130417174733/http://www.rosteatr.ru/en/search.aspx?org=221 תיאטרון לנסובייט הפטרבורגי] באתר התיאטראות הרוסי הממלכתי ROSTEATR.ru

== הערות שוליים ==

קטגוריה:סנקט פטרבורג: תרבות
קטגוריה:רוסיה: תיאטראות
ורנר קייזר

ורנר קייזר (בגרמנית: Werner Kaiser; 7 במאי 1926 – 11 באוגוסט 2013) היה אגיפטולוג גרמני.

== ביוגרפיה ==
קייזר נולד במינכן. לאחר שירותו הצבאי למד אגיפטולוגיה וארכאולוגיה פרהיסטורית באוניברסיטת מינכן וזכה בתואר דוקטור. כדוקטור היה מרצה באוניברסיטת היידלברג. בפברואר 1962 מונה למנהל המוזיאון המצרי שבברלין המערבית. באוקטובר 1967 נפתח המבנה החדש של המוזיאון, במקום שבו שכנו "מבני שטילר", מגורי המשמר האישי של קיסר גרמניה, מול ארמון שרלוטנבורג. מדצמבר 1967 עד 1989 הוא היה המנהל הראשון של מחלקת קהיר במכון הארכאולוגי הגרמני .

במסגרת מחקרו, הניח קייזר בסיס לכרונולוגיה במעבר בין התקופה הקדם-שושלתית לראשית תקופת המלוכה במצרים. מחקריו פתחו את הדלת לחפירות חדשות, בפרט בדלתא של הנילוס, וכך סייעו לפיתוח המחקר על תקופה זו של ההיסטוריה המצרית העתיקה. בפרט, החפירות ביב נובעות באופן ישיר ממחקריו של קייזר. בנוסף עסק בהיבטים אמנותיים של ההיסטוריה, בעיקר בפיסול, וכן באורבניזם.

קייזר היה חבר בהתכתבות באקדמיה הבווארית למדעים ואמנויות (1984) ובאקדמיה למדעים ולאמנויות של גטינגן (1991). הוא היה חבר מלא במכון הארכאולוגי הגרמני, במכון האוסטרי לארכאולוגיה ובמכון ד'אז'יפט .

הוא קיבל כמה פרסים, כולל הצלב הכבוד הגדול של הרפובליקה הפדרלית הגרמנית.

== מבחר מפרסומיו ==

== לקריאה נוספת ==

קטגוריה:אגיפטולוגים
קטגוריה:ארכאולוגים גרמנים
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1926
קטגוריה:גרמנים שנפטרו ב-2013
עוקצנית

עוקצנית היא עשב רב-שנתי ממשפחת הורדיים שגדל בתנאי אחו לח. במקור מאירופה ומערב אסיה, הופץ גם לצפון אמריקה.

== תיאור ==
250x250 פיקסלים
גבעולי העוקצנית אדמדמים או לפעמים סגלגליים, ישרים ומגיעים לגובה 1–2 מטר. העלים חלקים וכהים מצד אחד ופרוותיים ובהירים מהצד השני.

תפרחת צביר פרחים קטנים ועדינים בצבע שמנת עם 5 עלי כותרת בעלי ריח מתקתק ונעים הפורחת מתחילת הקיץ עד תחילת הסתיו.

== שימושים ==

העוקצנית בעלת תכונות ארומטיות נעימות ולכן משולבת לתיבול יינות, בירות, ריבות, חליטות ובשמים.

מהשורש ניתן ליצור צבע שחור.

בשל תכונות רפואיות הרבות העוקצנית היא רכיב בתרופות מסורתיות והומאופתיות. חליטה של הפרחים משמשת ברפואה העממית לטיפול בראומטיזם, שיגדון, דלקות וחום.

הרכבה הכימי כולל חומצה סליצילית, פלבונואידים, גליקוזיד, שמנים אתריים וטאנין.

בשנת 1897 פליקס הופמן סינתז לראשונה גרסה רפואית יציבה ושימושית של חומצה אצטילסליצילית (ASA) מהעוקצנית, גרסה זו גרמה לפחות תופעות לוואי עיכוליות מחומצה סליצילית טהורה והיום מוכרת בשם אספירין.

== שמות ==
בשפות אירופיות העוקצנית מכונה "מלכת האחו" וגם "Meadowsweet".

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:צמחי מרפא
קטגוריה:עשבי תיבול
קטגוריה:ורדיים
אוולינה ליסובסקה

אוולינה מוניקה ליסובסקה (בפולנית: Ewelina Monika Lisowska; נולדה ב-23 באוגוסט 1991 בוורוצלב) היא זמרת-יוצרת פולנייה.

== ביוגרפיה וקריירה ==
בשנת 2011 השתתפה בתוכנית הכישרונות הפולנית ששודרה על ידי TVN. שנה לאחר מכן, השתתפה ב"אקס פקטור פולין" והגיעה לחצי הגמר, אותו סיימה במקום הרביעי. כתוצאה מכך, היא חתמה על חוזה הקלטות בחברת התקליטים יוניברסל מיוזיק פולסקה. המיני-אלבום הראשון שלה, Ewelina Lisowska, יצא לאור ב-7 באוגוסט 2012. הסינגל המוביל מתוכו, "Nieodporny rozum" הגיע למקום הראשון במצעד השירים הפולני במשך ארבעה שבועות. הקליפ, שבוים על ידי דריוש שרמנוביץ', נצפה בלמעלה מ-10.9 מיליון פעמים ביוטיוב. בתחילת 2013, אלבום הבכורה שלה הופץ ברחבי העולם. הסינגל המוביל "W stronę słońca" יצא לאור ב -10 בדצמבר 2012. תוך עשרה ימים, הקליפ שלו נצפה ביותר מ-2.5 מיליון פעמים ביוטיוב, דבר שהפך אותו לקליפ ה-62 הנצפה ביותר ביוטיוב מבחינה סטטיסטית באותה העת. בסך הכל, קליפ המילים שלו נצפה בלמעלה מ-16.1 מיליון פעמים. קליפ נוסף שלו יצא לאור ב-4 בפברואר 2013. אלבומה Aero plan יצא לאור ב-7 במאי 2013. הסינגל השני מתוכו "Jutra nie będie" הופץ עם קליפ נלווה ב-26 באפריל 2013.

== קישורים חיצוניים ==

קטגוריה:זמרות פולניות
קטגוריה:פזמונאיות
קטגוריה:זמרות-יוצרות
קטגוריה:פזמונאים
קטגוריה:זמרים-יוצרים
קטגוריה:זמרים פולנים
קטגוריה:זמרי פופ
קטגוריה:זמרות פופ
קטגוריה:ילידות 1991
קטגוריה:פולנים שנולדו ב-1991
יונדאי i30 N

יונדאי i30 N (באנגלית: Hyundai i30 N) היא מכונית ספורט במרכב האצ'בק, בעלת חמישה מקומות ישיבה, שמיוצרת על ידי יונדאי N משנת 2017. היא הוצגה בתערוכת הרכב של פריז בספטמבר 2017<ref></ref>, והגיעה לישראל בינואר 2019<ref></ref>. היא המכונית הראשונה של יונדאי N.

היא מהווה כגרסת הספורט ליונדאי i30.

== מפרט טכני ==
היא כוללת מנוע בנזין בנפח 2.0 ליטר טורבו המספק כ-250 כ"ס ב-6,000 סל"ד או 280 כ"ס. תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 5.9 או 5.4 שניות והמהירות המרבית עומדת על 250 קמ"ש.

== מתיחת פנים שנת 2020 ==
בספטמבר 2020 עברה ה-i30 N מתיחת פנים<ref></ref>, שכללה הוספת 5 כ"ס לגרסה הבכירה של המנוע, הוספת תיבת הילוכים כפולת מצמדים שמונה הילוכים למנוע, שיפורים במערכות הנהיגה, עיצוב חדש וספורטיבי יותר, חישוקים קלים יותר להורדת המשקל, שימוש בסיבי פחמן בחלקי הרכב להורדת המשקל והוספת אופציה למושבי ספורט.

== יונדאי i30 N Project C ==
היא גרסה בעלת עיצוב של מכונית מרוץ, מכוונת למסלול. היא כוללת שימוש נרחב בקרבון וסיבי פחמן להורדת המשקל, משקל המכונית ירד ב-50 ק"ג. ההאצה מ-0 ל-100 אורכת 6.0 שניות. היא הוצגה בספטמבר 2019<ref></ref>.

== יונדאי i30N דרייב-N ==
היא מהדורה מוגבלת (800 יחידות) ל-i30N שנחשפה ב-2 במאי 2022<ref></ref>. היא כוללת שיוניים עיצוביים בלבד וללא שינויים מכנים. השינויים בעיצוב החיצוני כוללים חישוקי ברונזה בקוטר 19 אינץ'. רוכשי הדגם יוכלו לבחור מבין צבע חיצוני שחור או לבן פנינה ועבור מהדורת דרייב-N יונדאי הוסיפה פסי קישוט צבועים באדום וברונזה לאורך תחתית המרכב. השינויים בעיצוב הפנימי כוללים גלגל הגה בעיטוף של אלקנטרה ותפירה באדום השילוב הזה נמצא גם על המושבים, מוט ההילוכים והמשענת המרכזית. בנוסף ישנם חגורות בטיחות בצבע אדום, כפתורי N על ההגה בצבע אדום ועוד.

== גלריה ==
<gallery widths="220" heights="135">
קובץ:Hyundai i30 2l Nu 1999cc registered July 2018.jpg|יונדאי i30 N
קובץ:2020 Hyundai i30 N Performance T-GDi 2.0 Front.jpg|מתיחת פנים שנת 2020
קובץ:Hyundai i30 N Project C at IAA 2019 IMG 0684.jpg|יונדאי i30 N Project C
</gallery>

== קישורים חיצוניים ==

* 
== הערות שוליים ==

i30 N
קטגוריה:מכוניות ספורט
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2017
גזה וצ'אי

גזה וצ'אי (במקור וייסברגר, בהונגרית: Vecsei Géza; קישווארדה, 23 אוגוסט 1902<ref></ref> – בודפשט, 2 במאי 1960)<ref></ref> היה מהנדס חשמל, ממציא יהודי-הונגרי זוכה פרס קושוט (1954), הפרס היוקרתי ביותר בהונגריה (מוענק כל שנה לכ-15–20 אנשים) בדומה לפרס ישראל.

== קורות חיים ==
גזה וצ'אי נולד במשפחה יהודית בעיירה שבה כ-25% מהתושבים היו יהודים. אביו היה וינצה וייסברגר, מנהל חוות בעלי חיים ואמו ינקה רייזמן. את לימודיו הטכניים סיים באוניברסיטה בגרמניה. בשנות העשרים של המאה העשרים התחיל לעבוד ב"מפעלי החשמל האיוש וסאנטו", שם הפך במהרה לראש מחלקת ייצור של מוני החשמל. בשנת 1930, ברובע 6 בבודפשט התחתן עם ארז'בט, בתם של אנדרה קלמן ושל תרזיה הוכברגר.<ref></ref> בשל יהדותו פרנסתו נפגעה קשה במלחמת העולם השנייה, אך הוא הצליח לשרוד את השואה. זמן קצר לאחר מכן, בשנת 1945, הוא מונה למנהל הטכני של מפעל ברזל בעיר הולדתו.

כשהוקם מפעל מוני החשמל של גנץ בגדלה, וצ'אי מונה למעצב הראשי של המפעל. כאן הוא פיתח את המצאתו עם עמיתו המהנדס. הוא נפטר בבודפשט בגיל 57.

== עבודתו ==
המצאתו הוא מונה החשמל החדש, עליו קיבלו את פרס קושוט ביחד עם עמיתו, המהנדס פרנץ מונדל. זה היה סוג חדש של מונה צריכה שנתגלה כאחד הראשונים והמתקדמים בעולם והפך במהירה לאחד מפרטי הייצוא ההונגרי המבוקשים בכל העולם.

== לקריאה נוספת ==
* [http://www.mek.oszk.hu/00300/00355/html/ABC16241/16600.htm לקסיקון ביוגרפי הונגרי]
* [https://web.archive.org/web/20180713103938/http://elektro.tudomanytortenet.hu/pdf/ET/1946-tol/ET_1960_05-06t.pdf הנדסת חשמל - PDF]
* [http://tudosnaptar.kfki.hu/localhost/egyen.php?namenev=vecsei&nev5=Vecsei+G%E9za לוח שנה של מדענים]
*[https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/v-78466/vecsei-geza-785CD/ גזה וצ'אי] בלקסיקון הביוגרפי Arcanum
*MTVA Archivum - [https://archivum.mtva.hu/photobank/item/MTI-FOTO-cDlVejRqSDNZbGJiTmRnODhqZW1Udz09 גזה וצ'אי]

== הערות שוליים ==

קטגוריה:מהנדסים יהודים הונגרים
קטגוריה:יהודים זוכי פרס קושוט
קטגוריה:ניצולי השואה
קטגוריה:קישווארדה: אישים
קטגוריה:מהנדסי חשמל יהודים
קטגוריה:הונגרים שנולדו ב-1902
קטגוריה:הונגרים שנפטרו ב-1960
גלעד לוי

גלעד לוי (נולד ב-3 ביולי 2002) הוא כדורסלן ישראלי, המשחק בעמדת הסנטר בהפועל עפולה.

==קריירה==
לוי גדל באשדוד במשפחה דתית לאומית. אביו בן למשפחה מיהדות תימן ואילו אמו היא בת להורים מיהדות אלג'יריה. הוריו של לוי גבוהים מאוד, אביו בגובה 1.93 מ' ואילו אמו בגובה 1.90 מ'. ללוי שלושה אחים, אוראל, יוגב ונבו שלושתם גבוהים מאוד וגם שחקני כדורסל: אוראל הבכור בגובה 2.17 מ', יוגב בגובה 2.10 מ' ונבו הצעיר בן ה-16 (2022) בגובה 2.02 מ'. בכך משפחתו היא המשפחה הגבוהה בישראל ומהגבוהות ביותר בעולם וגלעד הוא הישראלי הגבוה ביותר.

בגיל חמש החל לוי לשחק כדורסל במחלקת הילדים של הפועל אשדוד. כבר מגיל קטן הוא התאמן עם שחקנים אשר בוגרים ממנו בשנתיים. בגיל 14 עבר לוי לאקדמיה של הפועל גלבוע מעיינות, קבוצת הנוער של הפועל גלבוע גליל. בשנת 2017 במהלך משחק נערים, צולם לוי לוקח ריבאונד, רץ עד לצד השני ומסיים בהטבעה. סרטון זה זכה לחשיפה רבה, מה שנתן ללוי הכרה רבה וסוכנים רבים החלו להגיע למשחקים שלו.

ב-21 ביוני 2018, עבר לוי לאקדמיה של אסטודיאנטס מדריד הספרדית. ב-4 ביוני 2020 חתם לוי עד תום העונה בהפועל גלבוע גליל, אך מפני שלא התקבלו כל המסמכים מאסטודיאנטס הוא לא היה יכול לשחק. ב-19 באוגוסט 2020 עלה לוי לבוגרים של אסטודיאנטס, אך בהמשך עבר לקבוצת המילואים של הקבוצה מהליגה הרביעית ולסירוגין התאמן עם הקבוצה הראשית. בתום העונה עלה לוי עם קבוצת המילואים ליגה, כשבמשחק הגמר הוא קלע 12 נקודות והוריד 16 ריבאונדים. בטורניר העלייה העמיד לוי ממוצעים של 17.3 נקודות ו-13.0 ריבאונדים, כשבסופה הוא נבחר לשחקן המצטיין של הטורניר.

ב-6 ביולי 2022 חתם לוי בהפועל ירושלים לארבע שנים.

ב-20 ביולי 2023 הושאל לוי להפועל באר שבע דימונה.

ב27 ביולי 2024 חתם בהפועל עפולה לעונה

==קישורים חיצוניים==
*[https://ashdodi.com/עפים-לשמיים-תכירו-את-המשפחה-הגבוהה-ביש/ עפים לשמים: תכירו את המשפחה הגבוהה בישראל הכובשת את ענף הכדורסל], באתר "אשדודי - יש לנו חדשות בשבילך"
*[https://ashdodnet.com/mobile/ספורט/האשדודי-הענק-בחצי-גמר-אליפות-אירופה-הכירו-את-גלעד-לוי-512376 האשדודי הענק בחצי גמר אליפות אירופה: הכירו את גלעד לוי], באתר "אשדוד-נט: ה-DNA של העיר"

==הערות שוליים==

קטגוריה:כדורסלנים ישראלים
קטגוריה:כדורסלני אסטודיאנטס מדריד
קטגוריה:כדורסלני הפועל ירושלים
קטגוריה:כדורסלנים ישראלים בספרד
קטגוריה:אשדוד: כדורסלנים
קטגוריה:פורבס 30Under30: ישראל
קטגוריה:ישראלים שנולדו ב-2002
Whole Lotta Money

"Whole Lotta Money" הוא סינגל שהוקלט על ידי הראפרית האמריקאית ביה. השיר יצא לאור ב-18 במאי 2021, על ידי חברת התקליטים אפיק רקורדס, כסינגל החמישי מתוך המיני-אלבום שלה, For Certain. הקליפ של השיר יצא לאור ב-8 באפריל 2021. בעקבות ההצלחה הוויראלית בפלטפורמת המדיה החברתית טיקטוק, הודיעה ביה על צאת גרסת רמיקס לשיר יחד עם הראפרית ניקי מינאז'.<ref></ref>

== מיקומי שיא ==

== רמיקס ==

ב-9 ביולי 2021, הוציאה ביה את הרמיקס הרשמי של השיר, בו משתתפת הראפרית האמריקאית ניקי מינאז'.<ref></ref>

=== רקע והוצאה ===
יום לפני צאת השיר, שיתפה מינאז' ברשתות החברתיות שתכריז למחרת בשידור חי באינסטגרם שלה משהו חשוב מאוד. בליל צאת השיר היא הכריזה בשידור חי, יחד עם ביה, על צאתו של הרמיקס.<ref></ref>

=== מיקומי שיא ===

=== היסטוריית יציאות לאור ===
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
!עולם
|11 בדצמבר 2020
|הזרמת מוזיקה • הורדה דיגיטלית
|rowspan="2" |מקורית
|rowspan="3" |אפיק
|<ref></ref>
|-
!ארצות הברית
|18 במאי 2021
|רדיו להיטים עכשוויים
|<ref></ref>
|-
!עולם
|9 ביולי 2021
|הזרמת מוזיקה • הורדה דיגיטלית
|רמיקס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:סינגלים בהוצאת אפיק רקורדס
Lately I Feel Everything

Lately I Feel Everything (מעוצב באותיות קטנות וגדולות; lately i feel EVERYTHING, בעברית: לאחרונה אני מרגישה הכל) הוא אלבום האולפן הרביעי של הזמרת-יוצרת האמריקאית וילו. האלבום יצא לאור ב-16 ביולי 2021, על ידי חברות התקליטים רוק ניישן ו-MSFTS.<ref></ref><ref></ref> מתוך האלבום יצאו שני סינגלים, "Transparent Soul" ו-"Lipstick", שהראשון ביניהם נכנס לטופ 40 במצעד הסינגלים הבריטי,<ref></ref> אירלנד,<ref></ref> וניו זילנד,<ref></ref> וגם הפך לשיר השלישי של ווילו במצעד בילבורד הוט 100, שם הגיע למקום ה-76.<ref></ref>

האלבום שונה מאלבומיה הקודמים מבחינת הסגנון המוזיקלי, ופונה לכיוון אחר מסגנון ה-R&B אלטרנטיבי, ומתאפיין בסגנונות פופ פאנק ובאינדי רוק,<ref name="W"></ref><ref name="Kerrang"></ref><ref></ref><ref></ref> באלבום ישנן הופעות אורח של האומנים טראוויס בארקר, אבריל לאבין, טיירה ואק, צ'ארי גלזרר ואיילה טסלר-מאבה.<ref></ref>

== שבחים ==
=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!בילבורד
|50 האלבומים הטובים ביותר של 2021: רשימת הצוות
|style="text-align:center;"|41
|style="text-align:center;"|<ref></ref>
|-
!The Line of Best Fit (מגזין בריטי)
|האלבומים הטובים ביותר של The Line of Best Fit לשנת 2021 (לפי דירוג)
|49
|<ref></ref>
|-
!Dazed
|האלבומים הטובים ביותר של Dazed לשנת 2021
|13
|<ref></ref>
|-
!Dork
|האלבומים הטובים ביותר לשנת 2021
|17
|<ref></ref>
|-
!בוקר טוב אמריקה
|50 האלבומים הטובים ביותר של 2021
|44
|<ref></ref>
|-
!אינדפנדנט
|40 האלבומים הטובים ביותר של 2021
|39
|<ref></ref>
|}

== רשימת רצועות ==

=== הערות ===
* "Transparent Soul" מעוצב כ-"t r a n s p a r e n t s o u l"
* "Don't Save Me" מעוצב כ-"don't SAVE ME"
* "Naïve" מעוצב באותיות קטנות
* "Xtra" מעוצב באותיות קטנות וגדולות
* "Grow" מעוצב כ-"G R O W"
* "Breakout" מעוצב כ-""

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|16 ביולי 2021
|תקליטור • תקליט • הורדה דיגיטלית • סטרימינג
|רוק ניישן • MSFTS
|<ref></ref>
|}
==קישורים חיצוניים==

==הערות שוליים==

קטגוריה:אלבומי 2021
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומי פופ-פאנק
איום (הפחדה)

איום היא התנהגות מכוונת אשר "גורמת לאדם בעל רגישות רגילה" לחשוש מפציעה גופנית או מטראומה נפשית.<ref></ref><ref></ref> התנהגות זו לא חייבות לגרום לקורבן להרגיש אימה או תבהלה.<ref></ref> במספר מדינות בארצות הברית, הפחדה היא עבירה פלילית. בישראל, איום נחשב בהתאם לסעיף 192 של חוק העונשין: .

התנהגויות מאיימות עשויות להיגרם מדחף תחרותי נורמלי לדומיננטיות. לחלופין, איום עשוי לנבוע מסוג החברה בה אנשים מגיעים, מכיוון שבני אדם בדרך כלל אינם ששים לעסוק בעימות או לאיים באלימות.<ref>Randall Collins, Violence: A Micro-sociological Theory (2009)</ref>

כמו כל התכונות ההתנהגותיות, היא קיימת בביטוי גדול יותר או פחות אצל כל בני האדם, אך עשויה גם להיות "התנהגות מתגמלת" משמעותית. תאורטיקנים התנהגותיים רואים, לעיתים קרובות, התנהגויות מאיימות כתוצאה מאיום של אחרים, כולל הורים, מורים, חברי משחק ואחים. "שימוש בכוח מוצדק כאשר אדם סבור באופן סביר כי יש צורך בהגנה עצמית או על אחר מפני שימוש מיידי בכוח בלתי חוקי."<ref></ref>

איום עשוי להיות במודע או שלא במודע. אנשים שמאיימים במודע עשויים לעשות זאת כתוצאה מתפיסה רציונליסטית אנוכית, תועלת או העצמה עצמית. איום הקשור לדעות קדומות ולאפליה עשוי לכלול התנהלות "שמעצבנת, מאיימת, מבהילה או מעיבה על אדם שחושש לשלומו ... בגלל אמונה או תפיסה באשר לגזע, צבעו, מוצאו הלאומי, מוצאו, מגדרו, דתו, פרקטיקה דתית, גיל, מוגבלות או נטייה מינית, ללא קשר אם האמונה או התפיסה נכונים."<ref name="harassment"></ref>

ניתן לפרש איום מתוך מגעים פיזיים, הבעת פנים כעוסה, מניפולציה רגשית, אלימות מילולית, הגרמת הרגשה נמוכה, מבוכה מכוונת או תקיפה פיזית ממשית. "ההתנהגות עשויה לכלול, אך אינה מוגבלת, לצירופים, הערות גנאי או השמצות והצעות זימה, תקיפה, עיכוב או חסימת תנועה, נגיעה פוגענית או כל הפרעה פיזית בעבודה או בתנועה רגילה, ועלבונות חזותיים, כגון פוסטרים או קריקטורות גנאי."

== ראו גם ==
* איום ברצח

== לקריאה נוספת ==
<div class="mw-content-ltr">
* 
</div>

==קישורים חיצוניים==

== הערות שוליים ==

קטגוריה:פשעים
קטגוריה:התנהגות האדם
קטגוריה:אלימות
קטגוריה:פסיכולוגיה קלינית
קטגוריה:מחשבה מדינית
Íslenski listinn

הרשימה האיסלנדית (באיסלנדית: Íslenski listinn) היא מצעד המוזיקה המוביל באיסלנד. הרשימה מתעדכנת מדי שבוע. רשימת סוף השנה מכילה את 40 השירים המובילים של השנה. הרשימה פורסמה באמצעות מדיות רבות לאורך השנים, כגון עיתונים, טלוויזיה ורדיו, וכיום מנחה אותה תחנת הרדיו FM 957 שבבעלות חברת המדיה סין (Sýn).

== היסטוריה ==
המצעד, ושמו הנוכחי, הוכרזו לראשונה בעיתון DV בינואר 1993. הרשימה הייתה תוצאה של שיתוף פעולה בין DV, תחנת הרדיו פילגטייאן ומותג קוקה קולה באיסלנד. הרשימה הייתה אמורה להיות רשימה של 40 השירים המובילים ומתפרסמת בכל יום חמישי במדור המוזיקה בעיתון. לאחר הפרסום בעיתון הבוקר, ביום חמישי בערב, השירים הושמעו ברדיו בתוכנית רדיו מיוחדת בת שלוש שעות בפילגטייאן. את תוכנית הרדיו הראשונה הנחה יון אקסל אולפסון.

==קישורים חיצוניים==

קטגוריה:מוזיקה איסלנדית
קטגוריה:רשימות בנושא מוזיקה
חפות מפשע

L'Innocence של הצייר הצרפתי [[ויליאם אדולף בוגרו: נשים, ילדים קטנים וכבשים הם סמלים לחפות מפשע.]]
Innocence של הצייר הצרפתי [[פייר-פול פרודהון , בסביבות 1810]]
חָפוּת מפשע (באנגלית: Innocence) היא חוסר אשמה בעבירה או במעשה עוול. בהקשר המשפטי, חפות מפשע פירושה היעדר אשמה משפטית של אדם בעבירה שבוצעה.

לילדים מתחת לגיל ההתבגרות ולאנשים בעלי ליקויים נפשיים קשים אין יכולת נפשית להבין את טיב מעשיהם, והם עשויים להיחשב חפים מפשע ללא קשר להתנהגותם, או לחסרי כשרות משפטית.<ref>Boyd, Danah, 1977-. It's Complicated: the Social Lives of Networked Teens. New Haven: Yale University Press, 2014. Print.</ref>

== סמליות ==
צלחת פיאנס, "צל שלימים יתממש" ([[בורדו, 1840 לערך)]]
כבש הבית הוא סמל נפוץ לחפות מפשע. בנצרות, למשל, מכנים את ישו "שה האלוהים" ובכך מדגישים את טבעו ללא חטא.<ref></ref> סמלי חפות מפשע אחרים כוללים ילדים, בתולים, ענפי שיטה (בפרט אצל הבונים החופשיים),<ref></ref> עירום שאינו מיני, ציפורי שיר, והצבע הלבן (ציורים מקראיים וסרטים הוליוודיים מתארים את ישו לובש טוניקה לבנה).<ref></ref>

== בפסיכואנליזה ==
קיימת מחלוקת באופן נרחב לגבי הגדרת חפות מפשע בפסיכואנליזה. רונלד פיירברן ודונלד ויניקוט רואים בילד כחף מפשע מהתחלה, שעלול לאבד את חפותו בהשפעת לחץ או טראומה נפשית. לעומתם, זיגמונד פרויד ומלאני קליין רואים בילד כחף מפשע מתפתח שמתגבר לתוכו, כתוצאה מהתבגרות על תסביך אדיפוס או עמדה דיכאונית.<ref>N. Symington, Narcissism (1993) p. xiv-xv</ref>

באופן אקלקטי יותר, אריק ברן ראה את מצב האגו של הילד, ואת אוצר המילים שלו, כמשקף שלוש אפשרויות שונות: קלישאות הקונפורמיות, ניבולי הפה במהלך התבגרותו, או "משפטים מתוקים של חפות מפשע מקסימה".<ref>E. Berne, What Do You Say After You Say Hello? (1974) p. 325</ref> בניסוח שונה למדי, כריסטופר בולס השתמש במונח "חפות מפשע אלימה" כדי לתאר סירוב קבוע וממושך להכיר בקיומה של נקודת מבט אלטרנטיבית,<ref>S. Cavanagh, Skin, Culture and Psychoanalysis (2013) p. 137</ref> שזה בעצם דומה למה שהוא מכנה "הבנייה הפשיסטית, התוצאה היא לרוקן את מוחם של כל המתנגדים".<ref>Quoted in Adam Phillips, On Flirtation (1994) p. 158</ref>

== ראו גם ==
* חזקת החפות מפשע
* שלושת הקופים החכמים
* תמימות
* עלה תאנה

== קישורים חיצוניים ==

== הערות שוליים ==

קטגוריה:פסיכואנליזה
קטגוריה:מונחים משפטיים
Working

Working (בעברית: לעבוד) הוא סינגל שהוקלט על ידי הזמרת-יוצרת הקנדית טייט מקריי ביחד עם הזמר האמריקאי חאליד.<ref name=":0"></ref> השיר יצא לאור ב-17 ביוני 2021, על ידי חברת התקליטים RCA רקורדס, כסינגל שלא מתוך אלבום.<ref name=":0" />

== רקע והוצאה ==
ב-14 ביוני 2021, פרסמה מקריי בחשבון הטוויטר שלה קישור להזמנה מראש לסינגל וחשפה את שמו "Working". באותו הפרסום הבטיחה לחשוף את תאריך יציאתו לאחר ש-10,000 איש ישמרו מראש את הסינגל.<ref></ref> למחרת הודיעו מקריי וחאליד על תאריך יציאתו של הסינגל ב-17 ביוני 2021.<ref></ref><ref></ref>

בהודעה לעיתונות כתבה מקריי כי: "אני בדרך כלל מוציאה הרבה שירים די אמוציונליים אבל זה פשוט שיר קיץ מקפיץ".<ref name="etcanada"></ref><ref></ref>

== קבלת פנים קריטית ==
שקיאל מהג'ורי מאי.טי. קנדה ציין מהפך ב"עבודה" של מקריי מ"המסלולים הרגשיים" הקודמים שלה, ואמר שהסינגל "הביא את חום הקיץ להיות אופטימי שוב".<ref name=etcanada /> ג'אקורי ביושאן מ-Rated R&B ציין ש"השיר מכסה את הדינמיקה המבלבלת של געגוע אחד לשני".<ref></ref> מבקרי מוזיקה נוספים הפנו ביקורות חיוביות כלפי השיר.

== וידאו קליפ ==
לפני יציאתו של הווידאו הקליפ של "Working", חשפה מקריי הצצה מתוכו, והבטיחה שהוא יהיה זמין "בקרוב מאוד".<ref></ref><ref></ref> ב-22 ביוני 2021, הודיעה מקריי באמצעות חשבון הטוויטר שלה כי הווידאו קליפ יופץ למחרת בשעה 10:00 בבוקר לפי שעון המזרח .<ref></ref> הקליפ מתחיל עם מקריי במסיבת סיום תיכון, ומציג אותה במהלך חופשת הקיץ, במהלכה היא עובדת כשמרטפית, בזמן שמערכת יחסים כושלת מכבידה על הראש שלה.<ref></ref>

== קרדיטים וצוות ==
כל הקרדיטים שלהלן לקוחים מטיידל.<ref></ref><ref></ref>
* טייט מקריי – שירה, כתיבה
* חאליד – שירה, כתיבה
* ג'ואל ליטל – הפקה, כתיבה
* שרה ארונס – כתיבה
* דאייל בקר – הנדסת מאסטרינג
* דניס קוסיאק – הנדסת מיקסינג
* ג'יימס קילי – הנדסה (מוזיקלית)
* קונור הדג' – עוזר הנדסה (מוזיקלית)
* פילי פיליזולה – עוזר הנדסה (מוזיקלית)
* הקטור וגה – עוזר הנדסה (מוזיקלית)

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|17 ביוני 2021
|הזרמת מוזיקה • הורדה דיגיטלית
|rowspan="5" |RCA רקורדס
|<ref></ref>
|-
!ארצות הברית
|22 ביוני 2021
|רדיו להיטים עכשוויים
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי טייט מקריי
קטגוריה:שירי חאליד
קטגוריה:שירים באנגלית
קטגוריה:שירים שהופקו על ידי ג'ואל ליטל
קטגוריה:שירים שנכתבו על ידי ג'ואל ליטל
קטגוריה:שירים שנכתבו על ידי טייט מקריי
צוערי הצי 5

צוערי הצי 5 (ברוסית: Гардемарины V), רשמית צוערי הצי-1787. מלחמה (ברוסית: Гардемарины-1787. Война) הוא סרט עלילתי רוסי בבימויה של סבטלנה דרוז'ינינה והוא החלק החמישי אודות צוערי הצי בצבא האימפריה הרוסית, מהווה המשך לסרטים "צוערי הצי, קדימה!", "לחיי צוערי הצי!","צוערי הצי III"ו"צוערי הצי IV".

במקור תוכנן ליצור סרט אחד, המשך לחלק השלישי, אך מאוחר יותר הוחלט לכתוב תסריט לסרט צוערי הצי IV ותסריט עבור צוערי הצי V.<ref>[https://www.kp.kg/daily/217169.5/4270155/ Один сценарий разбили на два фильма: Стал известен сюжет «Гардемаринов-5»]</ref>

== עלילה ==
עלילת הסרט מתחילה בחצי האי קרים בשנת 1787. נציגי המעצמות המערביות מתחילים שוב את תככיהם נגד רוסיה, אך הדמויות הראשיות, אנשי הצי הרוסי הקיסרי לשעבר, שכבר הגיעו לגיל מכובד וילדיהם הבוגרים, עומדים להגן על מולדתם. הם יצטרכו להפליג לקרים ממלטה ולקחת חלק במלחמה עם טורקיה שם; בפרט, הגיבורים נלחמים תחת הנהגתו של אלכסנדר סובורוב בקינבורן.<ref>[https://www.vokrug.tv/article/show/15971448471/ Режиссёр Светлана Дружинина раскрыла подробности сюжета «Гардемаринов-5»]</ref>

== שחקנים ודמויות ==
* דמיטרי חרטיאן — אלכסיי קורסק
* אלכסנדר דומוגארוב — פאבל גורין
* מיכאיל ממאייב — הנסיך ניקיטה אולנב
* כריסטינה אורבקאייטה — יקטרינה הגדולה
* מיכאיל בויארסקי - שבלייה דה בריליה
* אולגה משנאיה — סופיה סוטובה-קורסק
* אגניה דיטקובסקיטה — אלכסנדרה בלובה
* אולגה מסלניקוב-ווייטוב — אלכסנדר בלוב
* פיודור דוברונראבוב — סטפן נוביקוב<ref>[https://vk.com/wall-170731949_2946 К нашей команде присоединился Фёдор Добронравов.. | Фильм "Гардемарины-IV" | VK]</ref>

== הפקה ==
צילומי החלק החמישי החלו עוד לפני הקרנת הבכורה של החלק הרביעי, בקיץ 2020. הם התקיימו בחצי האי קרים, בסביבת סבסטופול.<ref>[https://www.omsk.kp.ru/daily/27157.5/4255460/ «Гардемарины-5» снимут в Крыму: Светлана Дружинина объявила о начале работы над проектом]</ref><ref>[https://www.kp.kg/online/news/3968134/ В Крыму готовятся к съемкам фильма Дружининой «Гардемарины-5»]</ref> צוערי בית הספר של הימי על שם נחימוב גילמו תפקידי משנה כמלחי הצי. הצילומים הופסקו לאחר שהוטלו מגבלות התקהלות על רקע החמרת התחלואה במסגרת המאבק במגפת הקורונה ברוסיה. הצילומים חודשו ביולי 2021.

== קישורים חיצוניים ==

* 
== הערות שוליים ==

קטגוריה:סרטי מלחמה רוסיים
קטגוריה:סרטי הרפתקאות רוסיים
קטגוריה:סרטי פעולה רוסיים
קטגוריה:סרטים תקופתיים
קטגוריה:סרטי דרמה היסטורית
קטגוריה:סרטים ברוסית
קטגוריה:סרטי דרמה רוסיים
קטגוריה:מלחמות עות'מאניות-רוסיות בתרבות
קטגוריה:סרטי המשך רוסיים
קטגוריה:סרטים רוסיים
קטגוריה:האימפריה הרוסית בתרבות
קטגוריה:מוספילם
קטגוריה:סרטי 2023
פילסברי דאובוי

פופין פרש (באנגלית: Poppin' Fresh), הידוע יותר בשם פילסברי דאובוי (באנגלית: Pillsbury Doughboy), הוא קמע פרסומי של חברת פילסברי, המופיע בפרסומות רבות שלה. פרסומות רבות ששודרו מ-1965 עד 2005 (כמה מהן עם GEICO בין 2009 ל-2017) הסתיימו כאשר אצבע אנושית לוחצת על הבטן של דאובוי. כאשר האצבע לוחצת על בטנו, הוא מגיב בצחקוק ואומר "".<ref name=":0"></ref>

== היסטוריה ==
את פילסברי דאובוי יצר רודי פרז, רעיונאי הקשור לחבר במשרד הפרסום של פילסברי, ליאו ברנט.<ref></ref> פרז ישב במטבח שלו באביב 1965, כשהוא נתון תחת לחץ ליצור קמע פרסומי לקו מוצרי הבצק בקירור של פילסברי (ביסקוויטים, לחמניות, לחמניות מתוקות ועוגיות). הרעיונאית קרול ה. ויליאמס, דמיינה בחור חי מבצק שמבצבץ מתוך פחית רולס של פילסברי והגתה את הסיסמה "אמור שלום לבצק של פופין פרש". פילסברי דאובוי אויר עם צעיף, כובע שף ושתי עיניים כחולות גדולות. הוא תוכנן במקור על ידי מילט שפר ונוצר באמצעות סטופ מושן בשילוב אנימציה בפלסטלינה. על מנת להציג את פילסברי דאויבוי כיום, משתמשים ב-CGI; תוכנות מחשב ליצירת תוכן ויזואלי, תת-תחום של הגרפיקה הממוחשבת.<ref></ref>

פרז הגה במקור את הדאובוי כדמות מונפשת, אך שינה את דעתו לבסוף. אנימטור הסטופ מושן, ג'ורג' פאל, נשכר כדי להנפיש אותו. הפרסומות בכיכובה של הדמות שודרו בנובמבר 1965. מאז, פילסברי השתמשה בדמות ביותר מ-600 פרסומות ליותר מחמישים ממוצריה.

לאחר מותו של פריס בשנת 1986, ג'ף ברגמן לקח על עצמו את התפקיד לדבב אותו, עד 2013.<ref name=":0" /> כיום, מדבב אותו ג'ובי סרני.

== משפחת פילסברי ==
בשנות השבעים נוצרה משפחת פילסברי דאובוי, שנמכרה כבובות בנפרד ובצורה של משחקי משחק שונים.<ref></ref>

מי שכלולים במשפחה הם:
* פופין פרש
* פופי פרש <small>(ידועה גם כגברת פופין פרש ופילסברי דאוגירל)</small>. יש המשערים שמדובר באחותו, אשתו או בת זוגו של פילסברי דאובוי.<ref></ref>
* גרנפופר וגרנמומר <small>(סבא וסבתא)</small>
* פופר (ילד) ובאן-באן <small>(תינוקת, ילדה)</small>
* פלפג'ק (כלב) וביסקט <small>(חתול)</small>
* דוד רולי

== מחלוקות ==
במאי 2010 העבירו עורכי הדין של פילסברי הודעה על הפסקת שיתוף הפעולה עם , קמעונאית עוגיות בסולט לייק סיטי, יוטה.<ref></ref>

== השפעה תרבותית ==
במרוצת השנים אוזכרה דמותו של פילסברי דאובוי במספר יצירות שונות:
* בשנת 1994 הוציא הצמד אאוטקאסט את אלבום הבכורה שלו, Southernplayalisticadillacmuzik, הכולל את השיר "", בו ישנו אזכור לפילסברי דאובוי.<ref></ref>
*בשנת 2005 הוציא הראפר פאט ג'ו את אלבומו, All or Nothing, הכולל את השיר "Everybody Get Up", בו ישנו אזכור לפילסברי דאובוי.<ref></ref>
* בשנת 2007 הוציא הזמר דה-דרים את אלבומו, Love/Hate, הכולל את השיר "Playin' in Her Hair", בו ישנו אזכור לעוגיות של פילסברי.<ref></ref>
*בשנת 2012 הוציא הראפר צ'אנס הראפר את מיקסטייפ הבכורה שלו, , הכולל את השיר "Nostalgia" בו ישנו אזכור לביסקוויטים של פילסברי.<ref></ref>
* בשנת 2013 הוציא הראפר אייסאפ פרג את אלבומו, Trap Lord, הכולל את השיר "Lord" בביצוע משותף עם Bone Thugs-n-Harmony, הכולל אזכור לפילסברי דאובוי.<ref></ref>
* בשנת 2019 הוציא הראפר יאנג ת'אג את אלבום הבכורה שלו, So Much Fun, בו נכלל השיר "Cartier Gucci Scarf" בביצוע משותף עם ליל דוק, הכולל אזכור לפילסברי דאובוי.<ref></ref>
* רצועת הקומיקס שפורסמה ב-18 בפברואר 2021 כללה אזכור לפילסברי דאובוי.<ref></ref>

== ראו גם ==
* חברת פילסברי

== הערות שוליים ==

קטגוריה:דמותגים
קטגוריה:שפים בדיוניים
קטגוריה:פרסום
קטגוריה:דמויות אנימציה
לארי מורי

לורנס ל. "לארי" מורי (באנגלית: Lawrence L. "Larry" Morey; 26 במרץ 1905 – 8 במאי 1971) היה פזמונאי, מלחין ותסריטאי אמריקאי. הוא ידוע כשותף לכתיבת כמה מהשירים המצליחים ביותר שהופיעו בסרטים של חברת וולט דיסני בשנות השלושים והארבעים, ביניהם "Heigh-Ho", "Someday My Prince Will Come" ו-"Whistle While You Work"; כמו כן כאחראי על עיבוד הספר "במבי" מאת פליקס זאלטן לסרט בעל אותו שם משנת 1942.

== ביוגרפיה ==
מורי נולד בלוס אנג'לס, עיר שבקליפורניה בארצות הברית, בשנת 1905. לאחר לימודיו באוניברסיטה, עבד עבור האחים וורנר וסרטי פרמאונט, שעבורם כתב את מילות השיר "The World Owes Me a Living", שהלחין לייגי הרליין ושרה שירלי טמפל בסרט "Now and Forever" שיצא לאקרנים בשנת 1934. הוא הצטרף לחברת וולט דיסני בשנת 1933, וכתב שירים למספר סרטים קצרים מונפשים, ביניהם "הצרצר והנמלה" ו"התרנגולת הקטנה והחכמה". כשעבד עם המלחין פרנק צ'רצ'יל, מורי כתב 25 שירים לסרט "שלגיה ושבעת הגמדים", שרק שמונה מהם הופיעו בו ולקחו חלק בפסקול הסרט, "Snow White and the Seven Dwarfs". בין השירים שהופיעו נמצאים "Heigh-Ho", "Someday My Prince Will Come" ו-"Whistle While You Work". פסקול הסרט היה מועמד לפרס אוסקר לפסקול המקורי הטוב ביותר.

בשנת 1938 מורי שיתף פעולה עם המלחין אלברט היי מאלוט בכתיבת שיר עבור הסרט "פרדיננד השור", שזכה בפרס אוסקר לסרט המונפש הקצר הטוב ביותר. הוא עבד עם צ'רצ'יל על הלחן של הסרט "הדרקון העקש" בשנת 1941. שנה לאחר מכן, מורי בשיתוף פירס פירס היה אחראי על עיבוד הספר "במבי" מאת פליקס זאלטן לסרט בעל אותו שם. כמו כן הוא כתב את כל המילים של שירי הסרט, ביניהם השיר "Love Is a Song" שהיה מועמד לפרס אוסקר לשיר המקורי הטוב ביותר. בשנת 1949 הוא קיבל מועמדת נוספת לפרס אוסקר לשיר המקורי הטוב ביותר, יחד עם המלחין אליוט דניאל, על השיר "Lavender Blue (Dilly Dilly)", אותו שר ברל אייבס בסרט "כה יקר ללבי".

ב-8 במאי 1971, בגיל 66, נפטר מורי בסנטה ברברה.

== קישורים חיצוניים ==

* 

== הערות שוליים ==

קטגוריה:פזמונאים אמריקאים
קטגוריה:מלחינים אמריקאים
קטגוריה:תסריטאי קולנוע אמריקאים
קטגוריה:תסריטאים אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:קליפורניה: אישים
קטגוריה:אמריקאים שנולדו ב-1905
קטגוריה:אמריקאים שנפטרו ב-1971